Zelenskiy Ukrainadagi Rossiya mulkini kompensatsiyasiz musodara qilish to‘g‘risidagi qonunni imzoladi

Ukraina prezidenti Vladimir Zelenskiy hukumatga Rossiya yoki ushbu mamlakatning yuridik shaxslari, benefitsiarlari yoki ta’sischisi Rossiyada bo‘lgan mol-mulklarni kompensatsiyasiz musodara qilish huquqini beradigan qonunni imzoladi.

Musodara qilish haqidagi qaror Ukraina hukumati tomonidan milliy xavfsizlik va mudofaa kengashiga kiritiladi hamda prezident farmoni bilan tasdiqlanadi.
Rossiya Federatsiyasi va/yoki uning rezidentlariga tegishli mulk hisoblangan huquq obyektlarini majburiy tartibda musodara qilish Rossiya Ukraina va uning xalqiga qarshi olib borayotgan keng miqyosdagi tajovuzkor urush tufayli ularning narxidagi hech qaday kompensatsiyasiz amalga oshiriladi.
Ukraina Oliy Radasi
Avval Zelenskiy barcha ukrainaliklarga quroldan foydalanishga ruxsat beruvchi qonunni imzolagani, shuningdek, Ukraina Qrim va Donbass kelajagi borasida muzokaralar olib borish va o‘zaro kelishuvga erishish uchun harakat qilishga tayyorligini ma’lum qilgani haqida xabarlar berilgan. Undan oldin Zelenskiy Ilon Mask bilan suhbatlashib, dunyoning eng boy odamiga Ukrainani qo‘llab-quvvatlayotgani uchun minnatdorlik bildirgandi.
Rossiya—Ukraina urushiga oid tezkor, ishonchli yangiliklar va ma’lumotlarni “Daryo”ning Live sahifasi orqali kuzatib boring → @Daryo_Live